text: ভারতীয় আম সাধারণভাবে আম নামে পরিচিত, এটি সুমাক এবং পয়জন ইভির অ্যানাকার্ডিয়াসিয়েই পরিবারের ফুল গাছের একটি প্রজাতি। এর  বৈজ্ঞানিক নাম ম্যাঙ্গিফেরা ইন্ডিকা। এটি ভারতীয় উপমহাদেশের স্থানীয় জাত এবং এর আদি উৎস এখানেই। বিশ্বের অন্যান্য উষ্ণ অঞ্চলে শত শত জাতের আম চাষ হয়। এটি একটি বৃহৎ আকারের ফল গাছ, এর উচ্চতা ও শিখরের প্রস্থ প্রায় ৩০ মিটার (১০০ ফুট) এবং গাছের গুঁড়ির পরিধি ৩.৭ মিটার (১২ ফুট) এরও বেশি হয়।
  
  প্রজাতিটির লালন পালন ২০০০ খ্রিস্টপূর্বাব্দে ভারতে শুরু হয়েছে বলে মনে করা হয়। প্রায় ৪০০-৫০০ খ্রিস্টপূর্বাব্দে আম পূর্ব এশিয়ায় প্রথম আসে, পর্তুগিজ উপনিবেশিকরা পনেরো শতকে ফিলিপাইনে এবং ষোড়শ শতাব্দীতে আফ্রিকা ও ব্রাজিলে আম নিয়ে আসে। ১৭৫৩ সালে লিনিয়াস প্রজাতিটি সঠিকভাবে উপলব্ধ করে এবং উদ্ভিদ নামকরণ পদ্ধতিতে প্রথম নামকরণ করে। আম ভারত, পাকিস্তান এবং ফিলিপাইনের জাতীয় ফল এবং বাংলাদেশের জাতীয় গাছ।
  
  রাসায়নিক উপাদান
  
  ম্যাঙ্গিফেরিন (ফার্মাকোলজিক্যালি সক্রিয় হাইড্রোজাইলেট জ্যানথন সি-গ্লাইকোসাইড) আম থেকে নিষ্কাশন করা হয়, আমের কচি পাতা (১৭২ গ্রাম/কেজি), বাকল (১০৭ গ্রাম/কেজি) এবং বয়স্ক পাতা (৯৪ গ্রাম/কেজি) থেকে উচ্চ মাত্রায় পাওয়া যায়। অ্যালার্জেনিক ইউরুশিওল ফলের খোসাতে বিদ্যমান থাকে এবং এটি সংবেদনশীল ব্যক্তিদের মধ্যে কনটাক্ট ডার্মাটাইটিসকে ট্রিগার করতে পারে। যুক্তরাষ্ট্রে ব্যাপকভাবে জন্মানো পয়জন ওক এবং পয়জন ইভির মতো অ্যানাকার্ডিয়াসিয়েই পরিবারের অন্যান্য উদ্ভিদের সংস্পর্শে আসা ব্যক্তিদের মধ্যে এই প্রতিক্রিয়া বেশি দেখা যায়।
  
  ঐতিহ্যবাহী ঔষধ
  আয়ুর্বেদ রসায়ন সূত্রে এটি কখনো কখনো অন্যান্য হালকা টক এবং শতমূল (Asparagus racemosus) ও গুলঞ্চ (Tinospora cordifolia) এর  সাথে ব্যবহার করা হয়। আম গাছের বিভিন্ন অংশ বিভিন্ন ঐতিহ্যবাহী ঔষধে ব্যবহার করা হয়।
  
  কাঠ
  আম গাছটি তার কাঠের চেয়ে বরং তার ফলের জন্য বেশি পরিচিত। যাইহোক আম গাছে ফল ধরার পর তার জীবনকাল শেষ হয়ে গেলে তাকে কাঠে রূপান্তর করা যায়। কাঠ ছত্রাক এবং পোকামাকড়ের ক্ষতির হাত থেকে রক্ষা পেতে সক্ষম। কাঠ ইউকুলেলের মতো বাদ্যযন্ত্র, পাতলা পাতলা কাঠ এবং স্বল্প মূল্যের আসবাবের জন্য ব্যবহৃত হয়। কাঠ ফেনোলিক পদার্থ উৎপাদন করার জন্য পরিচিত যা কনটাক্ট ডার্কটাইটিস এর কারণ হতে পারে।
  
  গ্যালারী
  
  আমের প্রকারভেদ (জাত)
  
  তথ্যসূত্র
  
  আরও পড়ুন
   রিচার্ড ই. লিৎজ (সম্পাদনা ২০০৯)। আম: উদ্ভিদ্তত্ব, উৎপাদন এবং ব্যবহার (২য় সংস্করণ)। সিএবিআই।
  
  বহিঃসংযোগ
  
   দিনের ফসল: আম, ম্যাঙ্গিফেরা ইন্ডিকা এই প্রজাতিটির সহায়ক সংস্থার একটি তালিকা রয়েছে।
  
  ইন্ডিকা
  বিষয়শ্রেণী:বাংলাদেশের ফল
  বিষয়শ্রেণী:বাংলার ফল
  বিষয়শ্রেণী:বাংলাদেশের উদ্ভিদ
  বিষয়শ্রেণী:বাংলার উদ্ভিদ
  বিষয়শ্রেণী:ভারতের জাতীয় প্রতীক
  বিষয়শ্রেণী:পাকিস্তানের জাতীয় প্রতীক
  বিষয়শ্রেণী:ফল গাছ
  বিষয়শ্রেণী:এশিয়ার ফল
  বিষয়শ্রেণী:ঔষধি উদ্ভিদ
  বিষয়শ্রেণী:মায়ানমারের উদ্ভিদ
title: ভারতীয় আম